DIVINA-COMEDIA-TA-WEB	Er amorós esperit qu’adori tostemp ara mia Dauna usclaue mès que jamès en in de tornar nauèraments entada era es mèns uelhs; e es bereses qu’era natura o er art an costat entà captivar era vista a tirassar es esperits, ja en còssi umans, ja en pintures, totes amassa non serien arren en comparèr deth plaser divin que m’illuminèc quan me virè entath sòn ròstre arridolent: era fòrça que me suscitèc era sua guardada me hec enlà deth beròi nin de Leda,188 e me transportèc entath cèu mès veloç.189 Es sues parts plan viues e excèlses son tant unifòrmes, que non saberè díder quina d’eres alistèc Beatriz entara mia entrada en eth; mès era, que vedie eth mèn desir, comencèc a dider-me, arrint tant a gust, que semblaue que se n’alegraue Diu en sòn ròstre.